Kostol svätého Alexandra Nevského (Belehrad)

Kostol svätého Alexandra Nevského (srb. Црква Светог Александра Невског / Црква Светог Александра Невског) je kostol Srbskej pravoslávnej cirkvi, ktorý sa nachádza v hlavnom meste Srbska Belehrad. História Bol postavený na pamiatku ruských dobrovoľníkov, ktorí bojovali v oslobodzovacej vojne srbského národa proti tureckým okupantom v rokoch 1877 až 1878. Stavba kostola sa realizovala v rokoch 1912 až 1930. Slávnostne bol posvätený 23. novembra 1930 srbským patriarchom. Pomenovaný bol podľa ruského panovníka Alexandra Nevského, ktorý v 13. storočí zastavil pri rieke Neva inváziu Švédov a o dva roky neskôr porazil na zamrznutom Pskovskom jazere vojská Rádu nemeckých rytierov. Architektúra Kostol je postavený v srbsko-byzantskom architektonickom štýle, ktorý bol typický pre stredovekú sakrálnu architektúru Balkánu. Za autora projektu sa považuje E. Načič. V rokoch 1970 až 1973 bol vyzdobený freskami a v roku 1998 prebehla rozsiahla rekonštrukcia kostola. Externé odkazy Собор Александра Невского в Белграде на сайте «Православная энциклопедия»